Република Србија

ОПШТИНСКА УПРАВА ВЛАДИЧИН ХАН

Одељење за урбанизам, имовинско-правне,

комуналне и грађевинске послове

IV Број: 351-80/2021-03

ROP-HAN-19230-CPI-1/2021

28.06.2021. године

ВЛАДИЧИН ХАН

Одељење за урбанизам, имовинско-правне, комуналне и грађевинске послове Општинске управе Владичин Хан, ул. Светосавска број 1, решавајући по захтеву инвеститора, XXXXXXXXXXXXXXXXXXXXXXX, поднетог преко пуномоћника, XXXXXXXXXXXXXXXXXXXXXXXXX, за издавање грађевинске дозволе за доградњу хладњаче, на основу члана 8ђ, 134 став 2. и 135. Закона о планирању и изградњи („Службени гласник РС“, број 72/2009, 81/2009- испр, 64/2010 – одлука УС, 24/2011, 121/2012, 42/013- одлука УС, 50/013 одлука УС, 98/013 одлука УС, 132/2014, 145/2014, 83/2018, 31/19, 37/19-др. закон, 9/20 и 52/2021), члана 16-22. Правилника о поступку спровођења обједињене процедуре електронским путем („Службени гласник РС“, број 68/2019) и члана 136. Закона о општем управном поступку („Службени гласник РС“, број 18/2016 и 95/18-аутентично тумачење), доноси

**Р Е Ш Е Њ Е**

**О ГРАЂЕВИНСКОЈ ДОЗВОЛИ**

1. **ОДОБРАВА СЕ** инвеститору, XXXXXXXXXXXXXXXXXXXXXX, доградња постојеће хладњаче **-** специјализованог складишта замрзнутог воћа на кп.бр. 2914 КО Мањак (2780 м2). На парцели постоје два објекта која се задржавају.

Габарит дограђеног објекта износи 10,60 х 8,58 м, спратности П+0. Укупна бруто површина дограђеног објекта је 91,00 м2. Укупна нето површина дограђеног објекта је 80,84 м2. Светла висина простора специјализованог складишта је 4,00 м, а максимална висина објеката мерено од просечне коте околног терена до слемена је 5,95м.

Категорија дела објекта Б, класификациони број 125221 - 100%.

Предрачунска вредност радова износи 3.094.940,00 динара.

Инвеститор је **дужан** да најкасније до дана подношења пријаве радова изврши уплату доприноса за уређење грађевинског земљишта у целости у износу од **3.660,00** динара, на жиро рачун 840-742253843-87 саназнаком – накнада за уређење грађевинског земљишта, модел 97 позив на број 56-111, у складу са обрачуном Службе за инвестиције Општинске управе Владичин Хан под бројем ROP-HAN-19230-CPI-1/2021, IV Број: 351-80/2021-03 од 28.06.2021. године.

2. Саставни делови овог решења су:

-локацијски услови Одељења за урбанизам, имовинско-правне, комуналне и грађевинске послове Општинске управе Владичин Хан број ROP-HAN-2253-LOC-6/2021, IV Број: 350-47/21-03 од 10.06.2021. године,

 - пројекат за грађевинску дозволу, број 01/06-21 од 10.06.2021. године, који чине: извод из пројекта за грађевинску дозволу, 0 главна свеска,1 пројекат архитектуре и 2/1 пројекат конструкције, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, и

 - извештај о извршеној техничкој контроли пројекта за грађевинску дозволу, број 01/06-21 од 14.10.2021. године, урађен од стране Радње за надзор, пројектовање, услужне и трговинске делатности ''RAMZES II’’Владичин Хан, ул. Немањина број 28.

3.  **Обавезује** се инвеститор да:

- поднесе пријаву радова најкасније 8 дана пре почетка извођења радова, овом Одељењу, која садржи датум почетка и рок завршетка извођења радова,

- пре почетка грађења обезбеди обележавање грађевинске парцеле, регулационих, нивелационих и грађевинских линија,

- изврши обележавање градилишта таблом, у складу са чланом 149. Закона о планирању и изградњи,

- преко извођача радова или лично, поднесе овом Одељењу, изјаву о завршетку израде темеља са геодетским снимком изграђених темеља, одмах по завршетку те фазе изградње, у складу са прописима којима је уређено извођење геодетских радова,

- преко извођача радова или лично, поднесе овом Одељењу, изјаву о завршетку објекта у конструктивном смислу, одмах по завршетку те фазе изградње,

- пре подношења захтева за издавање употребне дозволе изврши спајање катастарских парцела у једну парцелу,

- поднесе захтев за издавање употребне дозволе, по завршетку изградње објекта.

4. Грађевинска дозвола **престаје да важи**:

 - ако инвеститор не отпочне са грађењем објекта, односно извођењем радова у року од три године од дана правноснажности решења о грађевинској дозволи, односно

 - ако се у року од пет година од дана правноснажности решења којим је издата грађевинска дозвола, не изда употребна дозвола.

5. Орган надлежан за издавање грађевинске дозволе не упушта се у оцену техничке документације, која чини саставни део овог решења, те у случају штете настале као последица реализације исте, за штету солидарно одговарају пројектант који је израдио и потписао техничку документацију и инвеститор.

 **О б р а з л о ж е њ е**

 Инвеститор, XXXXXXXXXXXXXXXXXXXXXXXX, поднео је, преко пуномоћника, XXXXXXXXXXXXXXXXXXXXXXXXXXXX, Одељењу за урбанизам, имовинско-правне, комуналне и грађевинске послове Општинске управе Владичин Хан, захтев електронским путем, преко Централног информационог система (ЦИС), за издавање грађевинске дозволе за доградњу постојеће хладњаче **-** специјализованог складишта замрзнутог воћа, на кп.бр. 2914 КО Мањак. Захтев је, дана 23.06.2021. године, заведен под бројем ROP-HAN-19230-CPI-1/2021, IV Број: 351-80/2021-03.

Уз захтев је приложена следећа документација:

- овлашћење потписано квалификованим електронским потписом,

 - локацијски услови Одељења за урбанизам, имовинско-правне, комуналне и грађевинске послове Општинске управе Владичин Хан број ROP-HAN-2253-LOC-6/2021, IV Број: 350-47/21-03 од 10.06.2021. године,

- извод из пројекта, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверен печатом главног пројектанта, Мирчић Новице, дипл. инж. грађ. (број лиценце 317 G382 08),

- пројекат за грађевинску дозволу, број 01/06-21 од 10.06.2021. године, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, који садржи:

0 ГЛАВНУ СВЕСКУ, израђену од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверену печатом главног пројектанта, Мирчић Новице, дипл. инж. грађ. (број лиценце 317 G382 08),

1 ПРОЈЕКАТ АРХИТЕКТУРЕ, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверену печатом одговорног пројектанта, Мирчић Новице, дипл. инж. грађ. (број лиценце 317 G382 08),

2/1 ПРОЈЕКАТ КОНСТРУКЦИЈЕ, израђен од стране Радње за пројектовање и извођење грађевинских радова „ОМЕГА“ из Владичиног Хана, ул. Петра Станковића број 2, оверену печатом одговорног пројектанта, Мирчић Новице, дипл. инж. грађ. (број лиценце 317 G382 08),

- извештај о извршеној техничкој контроли пројекта за грађевинску дозволу, број 01/06-21 од 14.10.2021. године, урађен од стране Радње за надзор, пројектовање, услужне и трговинске делатности ''RAMZES II’’Владичин Хан, ул. Немањина број 28,а вршилац техничке контроле је Драган Ђорђевић, дипл. инж. грађ. (број лиценце 310 G608 08),

 - катастарско топографски план, урађен од стране геодетског бироа „ГЕОБАКС“ из Владичиног Хана, под бројем 952-074-159449/2020 од 29.12.2020. године,

 - решење Одељења за финансије и привреду број: 320-6/2015-03 од 20.03.2015. године, којим је утврђена висина накнаде за промену намене пољопривредног земљишта у грађевинско, и

 - доказ о уплати накнаде за ЦЕОП, доказ о уплати накнаде за рад општинских органа и доказ о уплати републичке админстративне таксе.

 Разматрајући поднети захтев и приложену документацију, овај орган је сходно члану 8ђ став 1 и 2 Закона о планирању и изградњи („Службени гласник РС“, број 72/09, 81/09- исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14, 145/14 и 83/18, 31/19, 37/19, 9/2020 и 52/2021) и члану 17 Правилника о поступку спровођења обједињене процедуре електронским путем („Службени гласник РС“, број 68/2019), вршио искључиво проверу испуњености формалних услова за изградњу и није се упуштао у оцену техничке документације, нити је испитивао веродостојност докумената које је прибавио током спровођења обједињене процедуре, те је утврдио следеће: да је орган надлежан за поступање по захтеву, да је подносилац захтева лице које у складу са законом може бити подносилац захтева, да захтев садржи све прописане податке, да је уз захтев поднета сва потребна документација, да је инвеститор платио таксе и накнаде, да су подаци наведени у изводу из пројекта у складу са издатим локацијским условима.

Како су испуњени формални услови за даље поступање по захтеву, надлежни орган је, по службеној дужности, од РГЗ-а Службe за катастар непокретности Владичин Хан, прибавио лист непокретности број 103 КО Мањак, под бројем 952-04-074-12835/2021 од 25.06.2021. године, из кога је утврђено да је инвеститор власник предметне парцеле, што представља одговарајуће право на земљишту у складу са чланом 135. став 2. Закона о планирању и изградњи.

Такође, сагласно члану 97 и 98 Закона о планирању и изградњи („Службени гласник РС“, број 72/09, 81/09-исправка, 64/10-УС, 24/11, 121/12, 42/13-УС, 50/13-УС, 98/13-УС, 132/14,145/14, 83/18,31/19, 37/19-др.закон, 9/2020 и 52/2021), по службеној дужности је прибављен обрачун доприноса за уређивањење грађевинског земљишта од Службе за инвестиције Општинске управе Владичин Хан под IV Број: 351-80/2021-03, ROP-HAN-19230-CPI-1/2021 од 28.06.2021. године, у износу од 5.228,00 динара, а умањује се за 30% и износи 3.660,00 динара, који ће инвеститор измирити једнократном уплатом пре подношења пријаве радова.

 Како је инвеститор уз захтев за издавање грађевинске дозволе за доградњу постојеће хладњаче **-** специјализованог складишта замрзнутог воћа, поднео сву потребну документацију, прописану чланом 135 Закона о планирању и изградњи, платио таксе и накнаде, а обавезао се да плати једнократно доприносе, одлучено је као у диспозитиву овог решења, применом члана 136-138 Закона о планирању и изградњи.

 **ПОУКА О ПРАВНОМ СРЕДСТВУ:** Против овог решења може се изјавити жалба Министарству грађевинарства, саобраћаја и инфраструктуре РС Београд - Јабланички управни округ Лесковац у року од 8 дана од дана пријема решења, преко овог органа таксирана републичком административном таксом од 480,00 динара. жиро рачун 840-742221843-57, модел број 97, позив на број 56-111, са назнаком републичка такса.

Обрадио, Н А Ч Е Л Н И К,

Љиљана Муjaгић, дпп Милош Стојановић, дипл. правник